Domino magnifico. Ego Wilelmus cogitavi de anima mea et parentum meorum, ut Deus pius et misericors sit nobis in die judicii. Propterea dono aliquid de rebus meis Deo et sanctis apostolis ejus Petro et Paulo ad locum Cluniacum, quæ sunt sitæ in agro Churonensi, in centena Noviacense, in villa Beciaco: hoc sunt curtili, campi, prata, cum exitibus et regressibus, quesitum, ad inquirendum, totum ad integrum, et unam ancillam cum sex infantibus, et omnia quæ in ipsa villa habeo vel habere visus sum de franchisia mea, quæ ad meam partem pertinet, usque ad inquirendum; et in alio loco, in villa quæ dicitur ad Montem Accutum, omnia quæ ibi habeo vel habere visus sum, totum ad integrum dono ad prefatum locum et jam dictis apostolis; et in alio loco pratum unum. Si quis autem huic donationi aliquam calumpniam inferre voluerit, primitus incurrat iram omnipotentis Dei et sanctorum omnium, et cum Dathan et Abiron, quos terra vivos absorbuit, et cum Juda, traditore Domini, et cum eis qui dixerunt Domino Deo: «Recede a nobis», partem et societatem habeat, ipse autem non valeat vindicare quod repetit, sed coactus, auri libras V componat; et inantea firma et stabilis permaneat, stipulatione subnixa. S. Wilelmi, qui fieri et firmare rogavit. S. Archimbaldi. S. Giraldi. S. Andreæ. S. Arnusti. S. Domioni. S. Domioni. S. Rotberti. S. Asgini. S. Rotberti. S. Ugonis. S. Teothardi. S. Johannis. S. Anselmi. Data mense februario, die XX, regnante Lothario rege anno XXVI. Ranquinus scripsit, ad vicem cancellarii.